paragraph_text: Robert Upshur "Bob" Woodward, ( Geneva, Illinois, 26. ožujka 1943.), američki je novinar. Najpoznatiji je po tom što je zajedno sa svojim radnim kolegom iz Washington Posta, Carlom Bernsteinom pridonio otkriću afere Watergate i tako su posredno doveli do pada Nixonove administracije. Od 2002. godine Woodward je objavio četiri knjige kako Bush-administracija vodi ratove u Afghanistanu i Iraku. Prva knjiga, Bush at War, govori o ratu u Afganistanu i objavljena je 2002. U proljeće 2004., Woodward je objavio knjigu Plan of Attack, u kojoj navodi razloge za napad na Irak, godinu dana prije. Treća knjiga, State of Denial: Bush at War Part III, objavljena je u rujnu 2006. U njoj je opisano prvenstveno kako američka administracija upravlja Irakom poslije invazije. Četvrta i posljednja knjiga, "The War Within" bavi se internim problemima Bushove administracije, kakva je bila njena strategija u Iraku, ako je uopće postojala. Knjige se temelje, između ostalog, na bogatim intervju-materijalima.